Document ID: 32008D0398

KOMMISSIONENS BESLUTNING
af 30. april 2008
om afslutning af regnskaberne for betalingsorganerne i Litauen og Slovakiet over de udgifter til foranstaltninger til udvikling af landdistrikterne, der er finansieret af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2006
(meddelt under nummer K(2008) 1713)
(Kun den litauiske og den slovakiske udgave er autentiske)
(2008/398/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 7, stk. 3,
efter høring af Fondskomitéen, og
ud fra følgende betragtninger:
(1)
Kommissionens beslutning 2007/325/EF (2) har for regnskabsåret 2006 afsluttet regnskaberne for alle betalingsorganer med undtagelse af det litauiske betalingsorgan »NMA« og det slovakiske betalingsorgan »APA«.
(2)
Efter fremsendelse af nye oplysninger og efter yderligere kontroller kan Kommissionen nu træffe beslutning om, hvorvidt de regnskaber over udgifter til foranstaltninger til udvikling af landdistrikterne, som det litauiske betalingsorgan »NMA« og det slovakiske betalingsorgan »APA« har fremsendt, er fuldstændige, nøjagtige og pålidelige.
(3)
Efter artikel 7, stk. 3, andet afsnit, i forordning (EF) nr. 1258/1999 og artikel 7, stk. 1, i Kommissionens forordning (EF) nr. 1663/95 (3) foregriber denne beslutning ikke Kommissionens senere beslutninger om afvisning af EF-finansiering af udgifter, der ikke er afholdt i henhold til EF-bestemmelserne -
VEDTAGET FØLGENDE BESLUTNING:
Artikel 1
Hermed afsluttes regnskaberne for det litauiske betalingsorgan »NMA« og det slovakiske betalingsorgan »APA« over de udgifter til foranstaltninger til udvikling af landdistrikterne, der er finansieret af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2006.
De beløb, der skal tilbagebetales af eller udbetales til den enkelte medlemsstat i henhold til denne beslutning for foranstaltninger til udvikling af landdistrikterne i Litauen og Slovakiet, er anført i bilag I og bilag II.
Artikel 2
Denne beslutning er rettet til Republikken Litauen og Den Slovakiske Republik.
Udfærdiget i Bruxelles, den 30. april 2008.

Labels: 4
18
15
19